S-445/2021

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 26. janúar 2021, á hendur M-x-x M-x-x, kt. [...], [...], [...], fyrir eftirtalin brot:

1. Fíkniefnalagabrot með því að hafa, föstudaginn 11. september 2020, í íbúð við [...] í Reykjavík, haft í vörslum sínum 1.924,55 g af maríhúana og 29 kannabisplöntur, sem ákærði hafði ræktað um nokkurt skeið fram til þess dags.

Telst brot þetta varða við 2. gr., sbr. 4., 5. og 6. gr., laga um ávana og fíkniefni nr. 65/1974 og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Umferðarlagabrot með því að hafa, fimmtudaginn 8. október 2020, ekið bifreiðinni [...] án þess að hafa öðlast til þess réttindi og undir áhrifum áfengis (í blóði mældist vínandamagn 0,9‰) vestur Gvendargeisla í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 1.924,55 g af maríhúana og 29 kannabisplöntum sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Þá er krafist upptöku á tuttugu og sjö vatnsdælum, þremur loftsíum, loftblásara, tveimur viftum, tveimur gróðurhúsalömpum, tveimur tímarofum, vatnstanki, tveimur kolasíum, fimm straumbreytum, áburðarkassa, hitamæli, tengiboxi með tímarofa og tveimur ljósum, sem lögregla lagði hald á samkvæmt heimild í 7. mgr. 5. gr. sömu laga.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga. Ákærði krefst vægustu refsingar sem lög leyfa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 20. janúar 2020, hefur ákærði ekki áður sætt refsingu. Með hliðsjón af því, sakarefni málsins, 77. gr. almennra hegningarlaga nr. 19/1940 og að því virtu að ákærði hefur gengist greiðlega við broti sínu, þykir refsing ákærða hæfilega ákveðin fangelsi í 6 mánuði, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 6 mánuði frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 1.924,55 grömm af maríhúana, 29 kannabisplöntur, tuttugu og sjö vatnsdælur, þrjár loftsíur, loftblásari, tvær viftur, tveir gróðurhúsalampar, tveir tímarofar, vatnstankur, tvær kolasíur, fimm straumbreytar, áburðarkassi, hitamælir, tengibox með tímarofa og tvö ljós, sem lögregla lagði hald á við rannsókn málsins.

Ákærði greiði 158.052 krónur í sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari fyrir H-kk-þf G-kk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, M-x-x M-x-x, sæti fangelsi í 6 mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 6 mánuði frá birtingu dómsins að telja.

Upptæk eru gerð til ríkissjóðs 1.924,55 grömm af maríhúana, 29 kannabisplöntur, tuttugu og sjö vatnsdælur, þrjár loftsíur, loftblásari, tvær viftur, tveir gróðurhúsalampar, tveir tímarofar, vatnstankur, tvær kolasíur, fimm straumbreytar, áburðarkassi, hitamælir, tengibox með tímarofa og tvö ljós, sem lögregla lagði hald á við rannsókn málsins.

Ákærði greiði 158.052 krónur í sakarkostnað.

S-kvk-nf D-kvk-nf J-kvk-nf

Upptæk eru gerð til ríkissjóðs 1.924,55 grömm af maríhúana, 29 kannabisplöntur, tuttugu og sjö vatnsdælur, þrjár loftsíur, loftblásari, tvær viftur, tveir gróðurhúsalampar, tveir tímarofar, vatnstankur, tvær kolasíur, fimm straumbreytar, áburðarkassi, hitamælir, tengibox með tímarofa og tvö ljós, sem lögregla lagði hald á við rannsókn málsins.

Ákærði greiði 158.052 krónur í sakarkostnað.

S-kvk-nf D-kvk-nf J-kvk-nf